Lastavice
Lastavice su porodica ptica koja pripada redu vrapčarki (Passeriformes), a koja se sastoji od dvije potporodice: Pseudochelidoninae i Hirundininae. Vrste koje nastanjuju područja umjerene klime, sele se za vrijeme zime u Afriku, južno od Sahare, kada populacije insekata jako opadnu. Vraćaju se u rano proljeće, po čemu su nazvane vjesnici proljeća. Tropske vrste uglavnom ne migriraju, ali ima nekih koje prave kraće selidbe.